NOTE WAT SIN MAAK
Met: Ronnie Samaai
Musiek is Ronnie Samaai se lewe. Hy
het op 19 sy eerste vioolles gegee en verlede jaar is hy, op 80, vereer met
die US Konservatorium se Parnassus- toekenning vir sy uitsonderlike bydrae tot musiek. Hy deel sy kennis en vertel hoe om na musiek te luister aan die hand van aktiewe musiekbeluistering, taal, geskiedenis en kultuur en vele meer.
WYS MY JOU GOD/GODE: GELOOF EN WYSBEGEERTE
Die teoloog Paul Tillich het met die begrip ultimate concern inkleding gegee aan dit wat ons ‘God’ noem en het God as die ‘Ground of Being’ beskryf. Die filosoof Wittgenstein het ons geleer dat ons liefs moet stilbly oor dit waaroor ons nie kan praat nie. Ons paneel van teoloë en filosowe besin oor die nut van die woord God en of dit regtig saak maak wat ons hom/haar/dit noem?
WAARHEEN GAAN DIE ANC?
Willie Breytenbach, afgetrede politieke wetenskaplike aan die US, praat oor die pad wat vir die ANC voorlê ná die skokke wat dit in 2016 beleef het.
OORGANGSRITES EN BENDEGEWELD
Met: Don Pinnock in gesprek met Theo Geyser
Don Pinnock het reeds in 2013 die
gesogte City Press-niefiksieprys gewen wat hom in staat gestel het om sy boek oor bendegeweld in Kaapstad na te vors en te skryf. Drie jaar later het Gang Town verskyn – en dit is nou nog meer relevant as in 2013: Bendegeweld en veral oorgangsrites steek agter honderde sterftes op die Kaapse Vlakte en bendes teister talle Kaapse gemeenskappe elke dag. Hy gesels oor sy ondervinding as kriminoloog, wat hy geleer het tydens sy navorsing vir sy boek, en of daar enigsins tekens van verligting is.
9 Mar ZELDA ROWAN: NONNIE DE LA REY – PIONIER VAN DIE WES-TRANVAAL
11 Mar Pat Stamatélos: My groot vet Griekse egskeiding
5 May SUNA VENTER - GEDENKLESING
9 May HOT NOOT*
29 May OORKANT JOU: ’N VERHAAL UIT DIE BINNEKAMER